Unknown Mortal Orchestra

Unknown Mortal Orchestra é unha banda de rock psicodélico de Nova Zelandia formada principalmente polo cantante guitarrista e compositor Ruban Nielson, e o baixista Jake Portrait. Nielson, anteriormente en The Mint Chicks, creou o grupo no ano 2010. O seu primeiro álbum, Unknown Mortal Orchestra, foi publicado no ano 2011 a través do selo Fat Possum Records. Os seus seguintes traballos foron editados por Jagjaguwar, sendo o máis recente o disco instrumental IC-02 Bogotá (2025).

 Historia 

 Formación 
Despois de formar The Mint Chicks en South Auckland e de ter éxito con eles, Ruban Nielson mudouse aos Estados Unidos en 2007. O cantante e guitarrista lanzou a canción "Ffunny Ffrends" no seu perfil anónimo de Bandcamp o 17 de maio de 2010. Non se proporcionou máis información nin se mencionou quen a creou. Nun día, a canción recibiu unha cobertura significativa de blogs de música independentes como Pitchfork. A través da súa republicación e dos intentos de dar coa pista do creador, Nielson finalmente reclamou a canción como propiedade de Unknown Mortal Orchestra.Hyman, Dan (4 de decembro de 2012). Listen Up: Unknown Mortal Orchestra. Elle.

 Unknown Mortal Orchestra 
O álbum de estrea homónimo da banda foi lanzado o 21 de xuño de 2011 a través do selo Fat Possum Records. O álbum recibiu eloxios da crítica. Nielson promoveu unha "Edición Kiwi" do disco no seu Instagram, que inclúe unha canción extra. Pitchfork deulle ao álbum un 8,1, describindo que cun "uso experto do espazo pouco común para un disco tan lo-fi, UMO consegue unha calidade inmersiva e psicodélica única sen depender da habitual gama de efectos de son de bong".Cohen, Ian, (22 de xuño de 2011). Unknown Mortal Orchestra. Pitchfork

Na primavera de 2012 a banda gañou o Taite Music Prize, un premio musical anual que se outorga ao mellor álbum de Nova Zelandia, polo disco. Aínda que o nomeado Unknown Mortal Orchestra non gañou o premio ao Mellor Álbum Alternativo, Nielson levou para a casa o título de Mellor Artista Masculino na 47ª edición anual dos Premios de Música Vodafone de Nova Zelandia.

 II 
En setembro de 2012 Unknown Mortal Orchestra anunciou que asinara con Jagjaguwar e que estaba a traballar no seu segundo álbum de longa duración. O segundo traballo da banda, II, foi lanzado o 5 de febreiro de 2013. O primeiro sinxelo do álbum, titulado "Swim and Sleep (Like a Shark)", estivo dispoñible por primeira vez como un 7" na súa xira con Grizzly Bear.

II recibiu eloxios da crítica. En novembro de 2013 gañou o premio ao Mellor Álbum Alternativo nos Premios de Música de Nova Zelandia. II foi nomeado ao Taite Music Prize  2014. Clash Music deulle ao álbum un 9 sobre 10, dicindo que "dende o tema de apertura 'From The Sun', que lembra a psicodelia de George Harrison, ata o tenro shuffle de Family Stone do peche de 'Secret Xtians', 'II' mostra tanto unha calidez brillante na súa produción como un hábil uso do espazo que ilumina as composicións magníficamente elaboradas de Nielson". A revista Paste cualificou o disco como "unha versión moderna e con moito ritmo da psicodelia dos anos 60, con moitos ganchos e fuzz para engancharte e sentirte confuso". NME eloxiou a capacidade de Nielson para converter as súas cancións en "obras de beleza cálida e difusa".

A finais de 2012 Unknown Mortal Orchestra aproveitou o éxito de II e embarcouse nunha xira mundial. A xira comezou con concertos en Australia e concertos na súa cidade natal de Nova Zelandia, seguidos de varias paradas en Europa. A banda realizou unha extensa xira por América do Norte con Foxygen como abreconcertos. En marzo de 2013 Unknown Mortal Orchestra foi nomeada como un dos 30 artistas imprescindibles de Fuse TV no SXSW. Unknown Mortal Orchestra esgotou constantemente as entradas tanto en Europa como en América do Norte, e como resultado do seu éxito anunciaron a principios de abril que prolongarían a súa xira ata finais de 2013. Ese verán a banda actuou nun gran número de festivais europeos, incluíndo Roskilde Festival, Pukkelpop e Lowlands.

O 25 de febreiro de 2013 Unknown Mortal Orchestra debutou na televisión estadounidense, interpretando "So Good At Being in Trouble" en Late Night with Jimmy Fallon.

O 29 de outubro de 2013 a banda lanzou un EP titulado Blue Record. Incluía tres versións acústicas de cancións extraídas do seu álbum anterior.

 Multi-Love 
O 5 de febreiro de 2015 a banda anunciou o seu terceiro álbum de estudio, Multi-Love. O tema "Multi-Love" foi lanzada como primeiro sinxelo, e foi designada como "Mellor nova canción" por Pitchfork. Multi-Love publicouse o 26 de maio de 2015 e foi ben recibido pola crítica. Rolling Stone comentou que "Multi-Love ve a Nielson coloreando fóra das liñas para unha visión vibrante de conexión" e Pitchfork eloxiou o oído de Nielson para como debería soar algo e referiuse ao álbum como o seu "máis logrado". Os sinxelos "Multi-Love" e "Can't Keep Checking My Phone" foron ambos listados A na BBC Radio 6 Music.

 Discografía 
 Álbum  Ano  Selo Unknown Mortal Orchestra  2011  Fat Possum Records II  2013  Jagjaguwar Multi-Love  2015  Jagjaguwar Sex & Food  2018  Jagjaguwar V  2023  Jagjaguwar IC-02 Bogotá  2025  Jagjaguwar

 Véxase tamén 
 Ligazóns externas 
 Páxina oficial

 Notas 

Categoría:Grupos musicais de Nova Zelandia
Categoría:Grupos musicais de rock psicodélico
Categoría:Grupos musicais de R&B
Categoría:Grupos musicais de indie rock
Categoría:Grupos musicais de garage rock
Categoría:Grupos musicais de lo-fi
Categoría:Grupos musicais formados en 2010